Anders Vassbotn

Anders Rasmusson Vassbotn (født 16. mai 1868 i Volda, død 30. august 1944 i Volda) var en norsk gårdbruker, salmedikter og politiker fra Venstre.Vilhelm Haffner: Stortinget og statsrådet 1915–1945, bind 1, Oslo 1949, side 748. 

Vassboth var stortingsrepresentant i seks valgperioder fra 1913 til 1930. Han var valgt inn først fra Romsdals amt (1913–18), så fra enkeltmannskretsen Indre Sunnmøre (1919–21) og til sist fra Møre fylke (1922 –30). Fram til 1918 var han medlem av budsjettkomiteen, deretter av universitets- og fagskolekomiteen (formann fra 1925).

Han var medlem av herredsstyret i Volda fra 1902 til 1913 (ordfører fra 1911) og hadde styreverv i Norges Banks lokalavdeling i Ålesund, i Sunnmøre museum og i Søre Sunnmøre sykehus. 

Han var varamedlem i Den norske Nobelkomite fra 1931 og medlem fra 1939. 

Han var styremedlem i Noregs Ungdomslag fra 1896 til 1907, og var en mye brukt foredragsholder på frilynte ungdomsstevner.

Vassbotn skrev skuespill og dikt for ungdomslagsbevegelsen, mange av hans dikt finnes i skolesangbøker.Eksempelvis fra 1964-utgaven av Mads Berg: Skolens sangbok: «Mor, i dag er det dagen din», «Min barneheim» og «Å leva, det er å elska», Han er representert med én salme i Norsk salmebok 2013: «Å leva det er å elska», som han skrev i 1892.

 Bibliografi 

 Diktsamlinger 
 Knuppar. Små soger og song (1891)
 Lyng (1896)
 Brodd (1897)
 Brum og bar (1902)
 Mitt heimland (dikt i utval) 1941

 Skuespill 
 Pinsever (1891)
 Meinhøve (1896)
 Nybrottsmen (1900)
 Paa leikvollen (1900).

Referanser

 Litteratur 
 Anne Kristin Aasmundtveit, Biografisk leksikon til Norsk Salmebok og Norsk Koralbok, Verbum Forlag, Oslo, 1995. ISBN 82-543-0573-0, s. 88

 Eksterne lenker 


Kategori:Stortingsrepresentanter fra Venstre
Kategori:Stortingsrepresentanter 1913–1915
Kategori:Stortingsrepresentanter 1916–1918
Kategori:Stortingsrepresentanter 1919–1921
Kategori:Stortingsrepresentanter 1922–1924
Kategori:Stortingsrepresentanter 1925–1927
Kategori:Stortingsrepresentanter 1928–1930
Kategori:Stortingsrepresentanter for Romsdals amt
Kategori:Venstre-ordførere i Møre og Romsdal
Kategori:Stortingsrepresentanter for Møre og Romsdal
Kategori:Ordførere i Volda
Kategori:Norske dramatikere
Kategori:Norske salmediktere
Kategori:Norske lyrikere
Kategori:Nobelkomiteens medlemmer og varamedlemmer
Kategori:Personer fra Volda kommune